cyanic-selkie/wikianc huggingface dataset:
ไทกีไซคลีน
ไทกีไซคลีน (Tigecycline) เป็นยาปฏิชีวนะที่ถูกใช้ในการรักษาโรคที่เกิดจากการติดเชื้อแบทีเรีย จัดอยู่ในกลุ่มไกลซิลไซคลีน ในปัจจุบันยานี้มีเพียงรูปแบบที่ใช้สำหรับการฉีดเข้าหลอดเลือดดำเท่านั้น ทั้งนี้ ไทกีไซคลีนถูกคิดค้นพัฒนาขึ้นมาเนื่องมาจากการมีอุบัติการณ์การดื้อต่อยาปฏิชีวนะที่มีอัตราค่อนข้างสูงในปัจจุบัน เช่น Staphylococcus aureus, Acinetobacter baumannii, และ Escherichia coli เป็นต้น เนื่องด้วยยานี้เป็นหนึ่งในยากลุ่มเตตราไซคลีน การดัดแปลงโครงสร้างของยาจึงสามารถเพิ่มขอบข่ายการออกฤทธิ์ของยาให้ครอบคลุมได้ทั้งเชื้อแบคทีเรียแกรมบวกและแกรมลบ รวมไปถึงเชื้อแบคทีเรียบางสายพันธุ์ที่ดื้อต่อยาปฏิชีวนะหลายขนาน (multi-drug resistance bacteria) ด้วย
การใช้ประโยชน์ทางการแพทย์
ไทกีไซคลีนถูกใช้ในการรักษาโรคที่เกิดจากการติดเชื้อแบคทีเรียหลายชนิด ได้แก่ การติดเชื้อแบคทีเรียของผิวหนังแบบซับซ้อน (complicated skin and structure infections), การติดเชื้อแบคทีเรียในช่องท้องแบบซับซ้อน (complicated intra-abdominal infections) และ โรคปอดอักเสบชุมชนที่เกิดจากการติดเชื้อแบคทีเรีย (community-acquired bacterial pneumonia) ขอบข่ายการออกฤทธิ์ของไทกีไซคลีน ดังแสดงต่อไปนี้ การบริหารยาไทกีไซคลีนนั้นสามารถบริหารยาได้เฉพาะการฉีดเข้าหลอดเลือดดำเท่านั้น โดยยานี้มีขอบข่ายการออกฤทธิ์ครอบคลุมเชื้อแบคทีเรียแกรมบวกและแกรมลบหลายสายพันธุ์ นอกจากนี้แล้วยังออกฤทธิ์ครอบคลุมถึงจุลินทรีย์ที่ไม่ต้องการออกซิเจนได้บางชนิด โดยส่วนใหญ่มักเป็นเชื้อแบคทีเรียที่ดื้อต่อยาปฏิชีวนะอื่นที่มีใช้อยู่ก่อน เช่น methicillin-resistant Staphylococcus aureus (MRSA) และ Acinetobacter baumannii แต่ไม่มีผลต่อเชื้อสกุล Pseudomonas spp. และ Proteus spp. ปัจจุบันไทกีไซคลินผ่านการทดลองทางคลินิกในขั้นที่ 3 เป็นที่เรียบร้อยแล้ว และได้รับการรับรองให้ใช้ในการรักษาการติดเชื้อแบคทีเรียของผิวหนังแบบซับซ้อน, การติดเชื้อแบคทีเรียในช่องท้องแบบซับซ้อน และ โรคปอดอักเสบชุมชนที่เกิดจากการติดเชื้อแบคทีเรีย โดยพบว่ายานี้ในรูปแบบฉีดเข้าหลอดเลือดดำมีประสิทธิภาพในการรักษาการติดเชื้อแบคทีเรียของผิวหนังแบบซับซ้อนได้เทียบเท่ากับแวนโคมัยซินและแอซทรีโอนัมรูปแบบฉีดเข้าหลอดเลือดดำเป็นอย่างน้อย และมีประสิทธิภาพเทียบเคียงได้กับอิมมิพีเนม/ซิลลาสตาตินในการรักษาการติดเชื้อแบคทีเรียในช่องท้องแบบซับซ้อน
สมาคมโรคติดเชื้อและจุลชีววิทยาคลินิกแหล่งสหภาพยุโรป (European Society of. Clinical Microbiology and Infectious Diseases; ESCMID) ได้แนะนำให้ใช้ไทกีไซคลินเป็นทางเลือกที่สำคัญในการรักษาการติดเชื้อ Clostridium difficile ที่มีอาการรุนแรง และ/หรือซับซ้อน หรือดื้อยา
นอกจากนี้ยังสามารถใช้ไทกีไซคลีนได้ในกลุ่มประชรกรที่มีระบบภูมิคุ้มกันผิดปกติ ได้แก่ ผู้ป่วยภาวะคุ้มกันบกพร่อง, ผู้ป่วยมะเร็ง, ผู้ป่วยมะเร็งเม็ดเลือดขาวเฉียบพลันชนิดไมอิลอยด์
ข้อมูลความไวขอเชื้อแบคทีเรียต่อยา
เป้ามหายการออกฤทธิ์ของไทกีไซคลีนนั้นคือทั้งเชื้อแบคทีเรียแกรมบวกและแกรมลบ รวมไปถึงเชื้อแบคทีเรียที่พบเห็นการดื้อยาได้บ่อยอีกบางสายพันธุ์ ข้อมูลความเข้มข้นของยาในระดับต่ำสุด (ในหลอดทดลอง) ที่สามารถยับยั้งการเจริญเติบโตของเชื้อแบคทีเรียที่สำคัญบางชนิด (Minimal Inhibitory Concentration; MIC) ของไทกีไซคลีน ดังแสดงต่อไปนี้ได้:
ทั้งนี้ ไทกีไซคลีนมีฤทธิ์ต้านเชื้อสายพันธุ์ Pseudomonas ได้น้อยมาก
การดื้อยา
กลไกการดื้อต่อไทกีของเชื้อแบคทีเรียในวงศ์เอนเทอร์โรแบคทีเรียซีอี (เช่น E. coli) โดยส่วนใหญ่มักมีสาเหตุมาจากการกลายพันธุ์ของยีน ทำให้มีการขับยาออกจากเซลล์ของแบคทีเรียมากขึ้น ยกตัวอย่างเช่น การเพิ่มการขับยาออกผ่าน RND type efflux pump AcrAB เป็นต้น ในแบคทีเรียบางสายพันธุ์อย่าง Pseudomonas spp. นั้นสามารถดื้อต่อยาไทกีไซคลีนได้โดยธรรมชาติเดิมของเชื้อผ่านกระบวนการการเพิ่มการแสดงออกของยีนบางชนิด เช่น ยีนที่ควบคุมการขนส่งสารออกจากเซลล์ เป็นต้น เชื้อแบคทีเรียบางสายพันธุ์ในวงศ์เอนเทอร์โรแบคทีเรียซีอีพบว่ามีการกลายพันธุ์ของยีนบนไรโบโซมทีม่ชื่อว่า ยีน rpsJ ซึ่งส่งผลให้เชื้อดังกล่าวดื้อต่อยาไทกีไซคลีนได้เข่นกัน
อาการไม่พึงประสงค์
เนื่องด้วยไทกีไซคลีนเป็นยาปฏิชีวนะในกลุ่มเตตราไซคลีน ทำให้ไทกีไซคลีนมีอาการไม่พึงประสงค์เช่นเดียวกันกับอนุพันธุ์ของเตตราไซคลีนอื่นๆ ในกลุ่ม ซึ่งส่วนใหญ่มักเป็นอาการที่เกี่ยวข้องกับระบบทางเดินอาหาร
อาการไม่พึงประสงค์ของไทกีไซคลีนที่พบได้บ่อย ได้แก่ คลื่นไส้และอาเจียน ซึ่งเกิดขึ้นได้ประมาณร้อยละ 26 และ 18 ของผู้ที่ได้รับไทกีไซคลีน ตามลำดับ อย่างไรก็ตาม ความรุนแรงดังกล่าวนั้นส่วนใหญ่มักอยู่ในระดับรุนแรงน้อยถึงปานกลาง และมักพบเกิดขึ้นเฉพาะในช่วงสองวันแรกของการใช้ยาเท่านั้น
ส่วนอาการไม่พึงประสงค์อื่นที่อาจเกิดขึ้นได้ แต่พบอุบัติการณ์ค่อนข้างน้อย (น้อยกว่าร้อยละ 2) ได้แก่ บวม, ปวด และการระคายเคืองตรงตำแหน่งที่ได้รับการบริหารยา, เบื่ออาหาร, ดีซ่าน, การทำงานของตับผิดปกติ, คัน, ตับอ่อนอักเสบเฉียบพลัน, และมีการเพิ่มขึ้นของระยะเวลาโปรทรอมบิน
ข้อควรระวัง
การใช้ยาไทกีไซคลินนั้นจำเป็นต้องมีการระมัดระวังและเฝ้าติดตามเป็นพิเศษในผู้ที่มีภาวะภูมิไวเกินต่อยากลุ่มเตตราไซคลิน, หญิงตั้งครรภ์, และเด็ก ทั้งนี้พบว่าไทกีไซคลินนั้นสามารถก่อให้เกิดพิษต่อทารกในครรภ์ได้ จึงได้มีการจัดลำดับขั้นของยาต่อการตั้งครรภ์ของไทกีไซคลีนให้อยู่ในระดับ D การศึกษาในหนูและกระต่ายพบว่าไทกีไซคลีนสามารถแพร่ผ่านรกเข้าไปยังเนื้อเยื่อของทารกในครรภ์ได้ และมีความสัมพันธุ์กับของการมีน้ำหนักแรกคลอดต่ำกว่าเกณฑ์ของทารก รวมไปถึงการเกิดการกลายเป็นกระดูกที่ช้ากว่าปกติ ถึงแม้การศึกษานี้จะไม่พบว่าไทกีไซคลีนนั้นก่อให้เกิดพิษกับตัวอ่อนในครรภ์ แต่การพิจารณาใช้ยานี้ในหญิงตั้งครรภ์ควรชั่งน้ำหนักเปรียบเทียบระหว่างโทษที่อาจเกิดขึ้นกับประโยชน์ที่จะได้รับจากการรักษาเสมอ นอกจากนี้ การใช้ไทกีไซคลีนในเด็กอาจทำให้เกิดการเปลี่ยนสีของฟันเป็นสีเหลือง เทา หรือน้ำตาลได้ ดังนั้นจึงควรหลีกเลี่ยงการใช้ยานี้ในเด็กยกเว้นมีข้อบ่งใช้ที่จำเป็นและไม่มียาอื่นทดแทน ยิ่งไปกว่านั้น มีรายงานทางคลินิกที่พบว่า การได้รับไทกีไซคลีนมีความสัมพันธ์กับการเกิดภาวะตับอ่อนอักเสบเฉียบพลัน โดยเฉพาะอย่างยิ่งในผู้ป่วยที่เคยได้รับการวินิจฉัยว่ามีโรคซิสติก ไฟโบรซิสร่วมด้วย
การใช้ไทกีไซคลีนมีความสัมพันธ์กับการเพิ่มขึ้นของอัตราการตายในผู้ป่วยโรคปอดอักเสบในโรงพยาบาล (hospital-acquired pneumonia; HAP) โดยเฉพาะอย่างยิ่งในกลุ่มผู้ป่วยโรคปอดอักเสบที่สัมพันธ์กับการใส่ท่อช่วยหายใจ (ventilator-associated pneumonia; VAP) ซึ่งเป็นการใช้ยานี้นอกเหนือข้อบ่งใช้ที่มีการรับรอง แต่การใช้ยานี้ภายใต้ข้อบ่งใช้ที่ได้รับการรับรองอย่าง การติดเชื้อแบคทีเรียของผิวหนังแบบซับซ้อน, การติดเชื้อแบคทีเรียในช่องท้องแบบซับซ้อน และผู้ป่วยเบาหวานที่มีแผลติดเชื้อแบคทีเรียที่เท้านั้นก็มีอัตราการเสียชีวิตที่เพิ่มขึ้นเช่นกัน แต่ความแตกต่างของการเพิ่มขึ้นของอัตราการเสียชีวิตนี้ไม่ได้มีความแตกต่างกันกับกลุ่มที่มีสภาวะโรคเดียวกันแต่ได้รับการรักษาด้วยยาปฏิชีวนะอื่นจนถึงระดับที่มีนัยสำคัญทางสถิติแต่อย่างใด แต่อัตราการเสียชีวิตของผู้ป่วยที่ได้รับการรักษาด้วยไทกีไซคลีนนั้นมีค่าสูงกว่ากลุ่มอื่นในทุกๆโรคที่ทำการศึกษา องค์การอาหารและยาของสหรัฐอเมริกาจึงได้มีบังคับให้มีการระบุคำเตือนถึงผลข้างเคียงที่ร้ายแรง (black box warning) ไว้ในเอกสารกำกับยาของไทกีไซคลีน
อาการไม่พึงประสงค์ที่ร้ายแรง
องค์การอาหารและยาของสหรัฐอเมริกาได้มีการระบุคำแจ้งเตือนถึงอาการไม่พึงประสงค์ที่ร้ายแรง (black box warning) จากการใช้ยาไทกีไซคลีนในเดือนกันยายน ค.ศ. 2010 ว่า การใช้ไทกีไซคลีนนั้นทำให้มีความเสี่ยงต่อชีวิตมากขึ้นเมื่อเปรียบเทียบกับการใช้ยาปฏิชีวนะอื่นที่เหมาะสมในข้อบ่งใช้เดียวกัน การเพิ่มขึ้นของอัตราการเสียชีวิตนี้ (ไม่ทราบสาเหตุอื่นที่แน่ชัด) ทำให้มีการสงวนไทกีไซคลีนไว้เป็นการรักษาทางเลือกรองเมื่อได้รับการรักษาด้วยยาปฏิชีวนะอื่นที่เหมาะสมแล้วไม่ได้ผลเท่านั้น
อันตรกิริยาระหว่างยา
ไทกีไซคลีนสามารถเกิดอันตรกิริยาระหว่างยากับยาอื่นได้ เช่น:
กลไกการออกฤทธิ์
ไทกีไซคลีนจัดเป็นยาปฏิชีวนะชนิดออกฤทธิ์กว้าง (broad-spectrum antibiotic) ซึ่งออกฤทธิ์ยับยั้งกระบวนการการสังเคราะห์โปรตีนของเซลล์ ยาจะยับยั้งการเจริญของเชื้อโดยจับกับหน่วยย่อย 30 เอสของไรโบโซมแบคทีเรีย ซึ่งจะส่งผลให้อะมิโนเอซิลทีอาร์เอ็นเอ (aminoacyl-tRNA) เข้าจับที่ตำแหน่ง A site บนไรโบโซมไม่ได้ นอกจากนี้ ไทกีไซคลินยังมีฤทธิ์ฆ่าเชื้อแบคทีเรียสายพันธุ์ S. pneumoniae และ L. pneumophila อีกด้วย
ทั้งนี้ ไทกีไซคลีนจัดเป็นยากลุ่มเตตราไซคลีนรุ่นที่ 3 ซึ่งถูกจัดอยู่ในกลุ่มย่อยไกลซิลไซคลีน โดยมีลักษณะโครงสร้างที่พิเศษคือ มีส่วนของโมเลกุล N,N-dimethyglycylamido (DMG) ที่คาร์บอนตำแหน่งที่ 9 ของเตตราไซคลีนวง D ซึ่งเป็นส่วนของโมเลกุลที่พบได้เช่นกันในมิโนไซคลีน โดยโครงสร้างส่วนนี้จะทำให้ค่าความเข้มข้นของยาในระดับต่ำสุด (ในหลอดทดลอง) ที่สามารถยับยั้งการเจริญเติบโตของเชื้อแบคทีเรีย (minimal inhibitory concentrations) ทั้งแกรมบวกและแกรมลบลดน้อยลง เมื่อเปรียบกับยาอื่นในกลุ่มเดียวกัน
เภสัชจลนศาสตร์
ไทกีไซคลีนถูกเมแทบอลิซึมผ่านปฏิกิริยากลูคูโรนิเดชันไปเป็นสารประกอบกลูคูโรนิด (glucuronid conjugates) และ N-acetyl-9-aminominocycline ดังนั้น ผู้ป่วยที่มีการทำงานของตับที่ผิดปกติขั้นรุนแรงจึงจำเป็นต้องมีการปรับลดขนาดยาเมื่อจำเป็นต้องใช้ยานี้ โดยยาจะถูกขับออกมากับอุจจาระและปัสสาวะในรูปที่ไม่เปลี่ยนแปลงเป็นส่วนใหญ่ จึงไม่จำเป็นต้องปรับขนาดยานี้ในผู้ป่วยที่มีการทำงานของไตบกพร่อง
การประกาศรับรอง
ไทกีไซคลีนได้รับการรับรองให้ใช้ในการรักษาการติดเชื้อแบคทีเรียของผิวหนังแบบซับซ้อน (complicated skin and soft tissue infections; cSSTI), การติดเชื้อแบคทีเรียในช่องท้องแบบซับซ้อน (complicated intra-abdominal infections; cIAI) และ โรคปอดอักเสบชุมชนที่เกิดจากการติดเชื้อแบคทีเรีย (community-acquired bacterial pneumonia; CAP) ในผู้ป่วยที่มีอายุตั้งแต่ 18 ปีขึ้นไป ในสหราชอาณาจักร ยานี้ได้รับการรับรองให้ใช้ได้ในผู้ใหญ่และเด็กที่มีอายุตั้งแต่ 8 ปีขึ้นไปในการรักษาการติดเชื้อแบคทีเรียของผิวหนังแบบซับซ้อน (ไม่รวมถึงแผลเบาหวานติดเชื้อแบคทีเรียที่เท้า) และการติดเชื้อแบคทีเรียในช่องท้องแบบซับซ้อน เฉพาะกรณีที่ไม่สามารถรักษาได้ด้วยยาปฏิชีวนะอื่นที่มีข้อข่งใช้เดียวกัน
รีแคปต์ชา
..
.
{ต้องการอ้างอิง}}
รีแคปต์ชา (reCAPTCHA) เป็นเทคโนโลยีทางสารสนเทศอย่างหนึ่ง พัฒนาโดยมหาวิทยาลัยคาร์เนกีเมลลอน วิทยาเขตพิทส์เบอร์ก โดยใช้ แคปต์ชา มาช่วยในการแปลงตัวหนังสือเป็นข้อมูลดิจิทัล พร้อมๆ กันกับป้องกันไม่ให้บอตสามารถเข้าถึงเว็บไซต์ที่กำหนดได้ ปัจจุบัน reCAPTCHA กำลังแปลงเอกสารเก่าของ The New York Times และหนังสือจาก Google Books ให้เป็นข้อมูลดิจิทัลอยู่
พระเจ้าคยองซุน
พระเจ้าคยองซุนเป็นทายาทรุ่นที่ 6 ของพระเจ้ามุนซองพระองค์เป็นโอรสขององค์ชายฮโยจองกับองค์หญิงคเยอา ซึ่งองค์หญิงคเยอาเป็นพระราชธิดาของพระเจ้าฮอนคัง พระองค์มีพระชายาคือพระมเหสีจอกบัง(죽방부인) พระราชโอรสองค์โตคือ องค์ชายมาอึย รัชทายาทแห่งอาณาจักรซิลลาและพระราชโอรสองค์รองคือ องค์ชายบอมคง
พระเจ้าคยองซุนขึ้นครองราชย์เป็นกษัตริย์แห่งอาณาจักรซิลลาได้เนื่องจากได้รับการแต่งตั้งจากพระเจ้าคยอน ฮวอนแห่งอาณาจักรฮูแพกเจ หลังจากที่กองทัพของฮูแพกเจเข้ายึดครองเมืองคยองจูและอาณาจักรซิลลาในปี ค.ศ. 927 นั้นอาณาจักรซิลลาจึงอยู่ในฐานะเมืองขึ้นของอาณาจักรฮูแพกเจ และในปี ค.ศ. 935 พระเจ้าคยอน ฮวอนแห่งอาณาจักรฮูแพกเจสิ้นพระชนม์ทำให้พระเจ้าแทโจแห่งโครยอนำทัพเข้ายึดครองอาณาจักรซิลลาต่อจากอาณาจักรฮูแพกเจ และตั้งเปลี่ยนชื่ออาณาจักรจากอาณาจักรแทบงเป็นอาณาจักรโครยอ และพระเจ้าคยองซุนได้สละราชบัลลังก์รวมเข้ากับอาณาจักรโครยอ โดยพระเจ้าคยองซุนได้อภิเษกกับองค์หญิงนักรังพระราชธิดาของพระเจ้าแทโจแห่งโครยอ
หลังจากพระองค์สละราชบัลลังก์ลงพระเจ้าแทโจแห่งโครยอได้รวมอาณาจักรซิลลา อาณาจักรอาณาจักรฮูแพกเจ และอาณาจักรโครยอเข้าเป็นอาณาจักรเดียว พระเจ้าคยองซุนทรงใช้ชีวิตที่เหลืออยู่ที่พระราชวังเล็กๆนอกเมืองแคซอง ซึ่งเป็นเมืองหลวงของอาณาจักรโครยอกับพระชายาทั้งสองพระองค์คือพระมเหสีจอกบังและองค์หญิงนักรังอย่างมีความสุข
ตามบันทึกซัมกุก ซากิ องค์ชายมาอึย พระราชโอรสของพระเจ้าคยองซุน องค์รัชทายาทองค์สุดท้ายแห่งอาณาจักรซิลลา คัดค้านการรวมอาณาจักรของพระเจ้าคยองซุน พระองค์จึงได้ออกบวชเป็นฤๅษีที่ภูเขาคอมคัง
อ้างอิง
978
พรรคสังคมประชาธิปไตย
อาจหมายถึง
สุลิวง ดาลาวง
สุลิวง ดาลาวง (ສຸລິວົງ ດາລາວົງ; เกิดวันที่ 1 พฤษภาคม ค.ศ. 1949 ที่แขวงเซียงขวาง) เป็นนักการเมืองและนักเศรษฐศาสตร์ชาวลาว เขาเคยดำรงตำแหน่งเป็นรัฐมนตรีว่าการกระทรวงแผนการและการลงทุน เขาศึกษาในด้านวิศวกรรมศาสตร์ที่มหาวิทยาลัยมอนทรีออลในประเทศแคนาดา ซึ่งจบการศึกษาใน ค.ศ. 1974.
อ้างอิง
1949
ประสาทศัลยศาสตร์
ประสาทศัลยศาสตร์ (neurosurgery, neurological surgery) เป็นการแพทย์เฉพาะทางสาขาหนึ่งทางศัลยศาสตร์ ดูแลเกี่ยวกับการป้องกัน วินิจฉัย รักษา ฟื้นฟูโรคที่เกี่ยวข้องกับระบบประสาท รวมถึงสมอง ไขสันหลัง กระดูกสันหลัง เส้นประสาทส่วนปลาย และระบบหลอดเลือดสมองนอกกะโหลกศีรษะด้วย
209 ไดโด
209 ไดโด (209 Dido) เป็นดาวเคราะห์น้อยในแถบดาวเคราะห์น้อย
วอลเลย์บอลชายชิงแชมป์โลก 1966
วอลเลย์บอลชายชิงแชมป์โลก 1966 เป็นการแข่งขันวอลเลย์บอลที่จัดขึ้นในประเทศ เป็นครั้งที่หกของการแข่งขันวอลเลย์บอลชายชิงแชมป์โลก 30 สิงหาคม – 11 กันยายน พ.ศ. 2509
ตำบลโคกสูง (อำเภอเมืองชัยภูมิ)
โคกสูง เป็นตำบลหนึ่งในอำเภอเมืองชัยภูมิ จังหวัดชัยภูมิ องค์กรปกครองส่วนท้องถิ่นในพื้นที่ คือ เทศบาลตำบลโคกสูง ครอบคลุมพื้นที่ตำบลโคกสูงทั้งตำบล
ภูมิศาสตร์
ตำบลโคกสูงมีพื้นที่เป็นที่เนินเชิงเขาเทือกเขาภูแลนคา ราษฎรส่วนใหญ่ทำไร่ในที่ราบเชิงเขาและทำนาในที่ราบลุ่ม ตำบลโคกสูงมีอาณาเขตติดต่อกับพื้นที่ข้างเคียงดังนี้
หมู่บ้าน
ตำบลโคกสูงแบ่งออกเป็น 6 หมู่บ้าน ดังนี้
รายชื่อนักแสดงชายไทย
ต่อไปนี้เป็น รายชื่อนักแสดงชายไทย
ประเทศลัตเวียในโอลิมปิกฤดูหนาว 2022
ประเทศลัตเวีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติลัตเวียเป็นตัวแทนประเทศลัตเวียในการส่งนักกีฬาเข้าร่วมแข่งขันทั้งหมดจำนวน 30 คน ใน 5 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
208 ลาคริโมซา
208 ลาคริโมซา (208 Lacrimosa) เป็นดาวเคราะห์น้อยในแถบดาวเคราะห์น้อย
แชด เฮอร์ลีย์
แชด เมเรดิธ เฮอร์ลีย์ (Chad Meredith Hurley) เกิดเมื่อวันที่ 21 กรกฎาคม ค.ศ. 1977 ที่ ประเทศสหรัฐอเมริกา เขาเป็นผู้ก่อตั้งร่วมและอดีตประธานกรรมการบริหารของเว็บไซต์วิดีโอที่รู้จักกันดีคือ ยูทูบ ในเดือนมิถุนายน ค.ศ. 2006 เขาได้รับการโหวตอันดับ 28 ในทางธุรกิจ 2.0 's รายการ "50 คนที่สำคัญตอนนี้" ในเดือนตุลาคม ค.ศ. 2006 เขาและสตีฟ เชง ได้ขายกิจการยูทูบ ให้กับกูเกิล ด้วยเงิน 1.65 พันล้านดอลล่าร์สหรัฐ
อีอีควอลเอ็มซีสแควร์
อีอีควอลเอ็มซีสแควร์ (อังกฤษ: E=MC2) คืออัลบั้มสตูดิโอลำดับที่ 7 ของมารายห์ แครี นักร้องสาวเพลงป๊อปชาวอเมริกัน อัลบั้มนี้ออกจำหน่ายเมื่อวันที่ 15 เมษายน พ.ศ. 2551 ในสหรัฐอเมริกา อัลบั้มนี้ขึ้นชาร์ตบิลบอร์ด 200ของสหรัฐอเมริกาในอันดับหนึ่ง ด้วยยอดขายเริ่มแรก 463,000 แผ่น ซึ่งเป็นสัปดาห์แรกของเธอที่มียอดขายมากที่สุด ซิงเกิลแรกจากอัลบั้มนี้ "ทัชมายบอดี" ขึ้นอันดับหนึ่ง ในชาร์ตบิลบอร์ดฮอต 100 นอกจากนี้ยังมีซิงเกิลตามมาอิกอันประกอบด้วย "บายบาย","ไอล์บีเลิฟวิงยูลองไทม์" และ "ไอสเตย์อินเลิฟ"
ชื่ออัลบั้ม
ก่อนการประกาศชื่อย่างเป็นทางการของอัลบั้ม อัลบั้มนี้เคยมีแผนที่จะใช้ชื่อว่า แดทชิก (That Chick) ซึ่งเป็นชื่อของหนึ่งในเพลงของอัลบั้มนี้ อัลบั้มนี้มีชื่อในภาษาอังกฤษว่า E=MC² โดยย่อมาจาก "(E) Emancipation (=) equals (MC) Mariah Carey (²) to the second power" ซึ่งเป็นการเล่นคำจากสมการของไอน์สไตน์ และอัลบั้มนี้ถือเป็นภาคต่อของเธอจากอัลบั้มที่ออกจำหน่ายไปแล้วเมื่อไป พ.ศ. 2548 ดิอีแมนซิเพชั่นออฟมิมิ (The Emancipation of Mimi)
รายชื่อเพลง
ทุกเพลงมารายห์ แครี เป็นหนึ่งในผู้ประพันธ์ด้วย และมีนักแต่งเพลงอื่นๆ มาช่วยเสริมใส่ไว้ในวงเล็บ
เพลงพิเศษ
1 British, Japanese and Australian bonus track. 2 iTunes pre-order and Japanese bonus track.
ค่ายเพลง
ค่ายเพลง (record label) เป็นแบรนด์และเครื่องหมายการค้าที่เกี่ยวข้องกับการซื้อขาย เพลง (sound recording)และมิวสิกวีดีโอ ค่ายเพลงเป็นบริษัทจัดการทั้งแบรนด์ และ เทรดมาร์ก ประสานงานกับฝ่ายโปรดักชั่น ฝ่ายผลิตสินค้า ฝ่ายจำหน่าย ฝ่ายประชาสัมพันธ์ และดำเนินการเกี่ยวกับเรื่องลิขสิทธิ์ทั้งเพลง (sound recording)และมิวสิกวิดีโอ, จัดการเกี่ยวกับ A&R, ดูแลสัญญาศิลปินและผู้จัดการศิลปิน
ค่ายเพลงสากล
ค่ายเพลงใหญ่มีอยู่ 3 ค่ายคือ
ค่ายเพลงไทย
ดูเพิ่ม รายชื่อค่ายเพลงในเมืองไทย
ไอร่า แฟคตอริ่ง
บริษัท ไอร่า แฟคตอริ่ง จำกัด (มหาชน) (AIRA FACTORING PUBLIC COMPANY LIMITED ชื่อย่อ:AF) ก่อตั้งเมื่อวันที่ 6 มกราคม 2540 โดยใช้ชื่อว่า บริษัทธนมิตร แฟคตอริ่ง จำกัด โดยการร่วมทุนระหว่าง บริษัท เซ็นทรัล รีเทล คอร์ปอเรชั่น จำกัด ถือหุ้นร้อยละ 50 กลุ่มธนาคารไทยพาณิชย์ จำกัด (มหาชน) ถือหุ้นร้อยละ 38 และกลุ่มผู้ถือหุ้นอื่น ถือหุ้นร้อยละ 12 โดยมีวัตถุประสงค์ในการจัดตั้ง เพื่อดำเนินธุรกิจแฟคตอริ่งโดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade) เนื่องจากบริษัท เซ็นทรัล รีเทล คอร์ปอเรชั่น จำกัด มีบทบาทสำคัญในธุรกิจค้าปลีกจึงมีฐาน Supplier เป็นจำนวนมาก ซึ่งเป็นกลุ่มลูกค้าเป้าหมายสำคัญของธุรกิจแฟคตอริ่ง ในขณะที่กลุ่มธนาคารไทยพาณิชย์ จำกัด (มหาชน) ทำหน้าที่ให้การสนับสนุนด้านการเงินแก่บริษัท บริษัทเข้าจดทะเบียนในตลาดหลักทรัพย์ เอ็ม เอ ไอ เมื่อวันที่ 25 สิงหาคม 2547
พิธีมิสซาที่บอลเซนา
ดูบทความหลักที่ ห้องราฟาเอล
มหาวิทยาลัยราชภัฏกาญจนบุรี
มหาวิทยาลัยราชภัฏกาญจนบุรี (Kanchanaburi Rajabhat University) เป็นมหาวิทยาลัยในกลุ่มมหาวิทยาลัยราชภัฏ ตั้งอยู่ที่จังหวัดกาญจนบุรี จัดตั้งขึ้นเป็นวิทยาลัยครูกาญจนบุรี เมื่อปี พ.ศ. 2516 เป็นมหาวิทยาลัยมาตรฐานสากล
พิธีมิสซาที่บอลเซนา
พิธีมิสซาที่บอลเซนา (The Mass at Bolsena) เป็นจิตรกรรมฝาผนังที่เขียนโดยราฟาเอล ผู้เป็นจิตรกรคนสำคัญชาวอิตาลีสมัยฟื้นฟูศิลปวิทยา ที่เขียนในปี ค.ศ. 1512 ถึงปี เป็นภาพหนึ่งในชุดภาพที่ราฟาเอลได้รับสัญญาให้วาดสำหรับพระราชวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ภาพ “ปาฏิหาริย์ที่โบลเซนา” ตั้งอยู่ภายใน“ห้องอีลิโอโดโร” (Stanza di Eliodoro)
“พิธีมิสซาที่บอลเซนา” แสดงเหตุการณ์ที่เชื่อว่าเกิดขึ้นในปี ค.ศ. 1263 เมื่อนักบวชชาวโบฮีเมียผู้มีความข้องใจในลัทธิความเชื่อในเรื่องการเปลี่ยนสสาร(transubstantiation) เข้าร่วมพิธีมิสซาที่บอลเซนา พบว่าแผ่นปัง(ขนมปังไร้เชื้อ)สำหรับศีลมหาสนิทไหลเป็นเลือดลงมาจากแท่นบูชาเป็นรูปกางเขน นักบวชจึงเลิกมีความเคลือบแคลง ปีต่อมาในปี ค.ศ. 1264 สมเด็จพระสันตะปาปาเออร์บันที่ 4 จึงได้ประกาศวันสมโภชพระวรกายของพระคริสต์ (Feast of Corpus Christi) เพื่อฉลองเหตุการณ์ที่เกิดขึ้น
มหาวิทยาลัยราชภัฏกาญจนบุรี
ประวัติ
เมื่อวันที่ 15 มิถุนายน พ.ศ. 2516 ได้มีการก่อตั้ง “วิทยาลัยครูกาญจนบุรี” สังกัดกรมการฝึกหัดครู กระทรวงศึกษาธิการ โดยการริเริ่มของพลโทชาญ อังศุโชติ ผู้อำนวยการสำนักงบประมาณ (ในขณะนั้น) มีบทบาทในการจัดการศึกษาระดับอุดมศึกษาเพื่อพัฒนาท้องถิ่นตามนโยบายของรัฐบาล โดยรับผิดชอบเขตพื้นที่การศึกษา คือ จังหวัดกาญจนบุรี และจังหวัดสุพรรณบุรี ซึ่งเปิดรับนักศึกษารุ่นแรกปีการศึกษา 2519 ในหลักสูตรประกาศนียบัตรวิชาการศึกษา และได้พัฒนาหลักสูตรต่าง ๆ จนถึงระดับปริญญาตรีได้
6 พฤษภาคม
วันที่ 6 พฤษภาคม เป็นวันที่ 126 ของปี (วันที่ 127 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 239 วันในปีนั้น
มหาวิทยาลัยราชภัฏกาญจนบุรี
ประวัติ
ต่อมา ในวันที่ 14 กุมภาพันธ์ พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานนาม “สถาบันราชภัฏ” แทนชื่อ "วิทยาลัยครู" มีผลให้ "วิทยาลัยครูกาญจนบุรี" เปลี่ยนชื่อเป็น "สถาบันราชภัฏกาญจนบุรี" สังกัดสำนักงานสภาสถาบันราชภัฏ กระทรวงศึกษาธิการ
และเมื่อวันที่ 9 มิถุนายน พ.ศ. 2547 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงลงพระปรมาภิไภยในร่างพระราชบัญญัติ  มหาวิทยาลัยราชภัฏ พ.ศ. 2547 มีผลให้สถาบันราชภัฏกาญจนบุรีเปลี่ยนสภาพเป็น "มหาวิทยาลัยราชภัฏกาญจนบุรี" ตั้งแต่วันที่  15 มิถุนายน พ.ศ. 2547
คณะและหลักสูตร
นิติศาสตรบัณฑิต น.บ. รัฐประศาสนศาสตร์บัณฑิต รป.บ. ศิลปศาสตรบัณฑิต ศศ.บ.
ภูเขาพาร์แนสซัส (ราฟาเอล)
ภูเขาพาร์แนสซัส (The Parnassus) เป็นจิตรกรรมฝาผนังที่เขียนโดยราฟาเอล จิตรกรชาวอิตาลีคนสำคัญในสมัยฟื้นฟูศิลปวิทยา เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า "ห้องราฟาเอล"
ภาพ "ภูเขาพาร์แนสซัส" ตั้งอยู่ภายใน "ห้องเซญญาตูรา" (Stanza della Segnatura) เป็นภาพภูเขาพาร์แนสซัสในตำนานปรัมปราที่เป็นที่อยู่ของอะพอลโลผู้ล้อมรอบด้วยมิวส์เก้าองค์และกวีเก้าคนจากสมัยโบราณและอีกเก้าคนจากกวีร่วมสมัย
อัลเบร์โต กรานาโด
อัลเบร์โต กรานาโด (8 สิงหาคม พ.ศ. 2465 – 5 มีนาคม พ.ศ. 2554) เป็นแพทย์ นักเขียน และนักวิทยาศาสตร์ชีวเคมีชาวอาร์เจนตินาซึ่งได้รับสัญชาติคิวบา
กรานาโดเป็นที่รู้จักกันในฐานะผู้แต่งหนังสือ Travelling with Che Guevara: The Making of a Revolutionary และเป็นผู้ร่วมทางกับเช เกบารา ในการเดินทางด้วยรถจักรยานยนต์ขนาด 500 ซีซี ชื่อ La Poderosa เป็นระยะทางกว่า 8,000 กิโลเมตร ตามลำพังสองคนไปทั่วทวีปอเมริกาใต้ ช่วงเดือนมกราคมถึงกรกฎาคม พ.ศ. 2495 ในการเดินทางครั้งนี้ เกบาราได้บันทึกสิ่งที่พบเห็นไว้ในสมุดบันทึกส่วนตัว เขาได้เห็นความยากจนข้นแค้นของประชาชน และเป็นแรงบันดาลใจให้เขาคิดก่อการปฏิวัติยึดอำนาจจากผู้ปกครองประเทศต่าง ๆ ในอเมริกาใต้ เพื่อสร้างความเท่าเทียมกันในสังคม
ในปี พ.ศ. 2536 บุตรสาวของเกบาราได้ตีพิมพ์สมุดบันทึกการเดินทางของเกบารากับกรานาโด เป็นหนังสือชื่อ The Motorcycle Diaries และถูกนำมาสร้างเป็นภาพยนตร์ภาษาสเปนชื่อ Diarios de motocicleta ในปี พ.ศ. 2547
จักรวรรดิแอฟริกากลาง
จักรวรรดิแอฟริกากลาง (Empire centrafricain) เป็นจักรวรรดิที่ได้รับการสถาปนาเป็นช่วงสั้น ๆ โดยการประกาศระบอบสมบูรณาญาสิทธิราชย์ เผด็จการ และสถาบันพระมหากษัตริย์ จักรวรรดิได้รับการสถาปนาขึ้นมาแทนที่สาธารณรัฐแอฟริกากลาง แต่ในที่สุดก็ล่มสลายและมีการฟื้นฟูสาธารณรัฐแอฟริกากลางขึ้นมาอีกครั้ง จักรวรรดิได้รับการก่อตั้งโดยฌ็อง-เบแดล บอกาซา ประธานาธิบดีแห่งสาธารณรัฐแอฟริกากลาง ได้ประกาศสถาปนาตนเป็น "สมเด็จพระจักรพรรดิโบคัสซาที่ 1 แห่งจักรวรรดิแอฟริกากลาง" เมื่อวันที่ 4 ธันวาคม ค.ศ. 1976 โบคัสซาใช้เงินประมาณ 20 ล้านดอลลาร์สหรัฐ หรือหนึ่งในสี่ของรายได้ของประเทศในช่วงรัฐบาลของเขา ในพระราชพิธีบรมราชาภิเษก เมื่อวันที่ 21 กันยายน ค.ศ. 1979 สถาบันพระมหากษัตริย์ถูกล้มล้างและแทนที่ด้วยสาธารณรัฐแอฟริกากลาง หลังจากที่โบคัสซาไม่ได้รับการสนับสนุนจากฝรั่งเศสอีกต่อไป
สารานุกรมดาวเคราะห์นอกระบบ
สารานุกรมดาวเคราะห์นอกระบบ (The Extrasolar Planets Encyclopaedia) เป็นเว็บไซต์ทางดาราศาสตร์ที่มีข้อมูลเกี่ยวกับดาวเคราะห์นอกระบบ
ภาพรวม
เนื้อหาหลักของสารานุกรมดาวเคราะห์นอกระบบคือสรุปรวมรวมข้อมูลพื้นฐาน เช่น มวล รัศมี กึ่งแกนเอกวงโคจร คาบการโคจร ความเอียงของวงโคจร อุณหภูมิพื้นผิว องค์ประกอบของชั้นบรรยากาศ ปีที่ค้นพบ และวันที่ค้นพบดาวเคราะห์นอกระบบ นอกจากแค็ตตาล็อกที่มีดาวเคราะห์ทั้งหมดแล้ว ยังมีแค็ตตาล็อกที่จัดแบ่งโดยวิธีการสังเกต และแค็ตตาล็อกของดาวเคราะห์ที่ยังไม่ได้รับการยืนยันหรือถูกถอนออกไปแล้ว นอกจากนี้ยังมีหน้าแต่ละหน้าสำหรับดาวเคราะห์และดาวฤกษ์ ซึ่งสามารถเรียกดูข้อมูลโดยละเอียดและเอกสารอ้างอิงข้อมูลและงานวิจัยที่เกี่ยวข้องได้ นอกจากนี้ยังมีรวบรวมลิงก์ไปยังวรรณกรรมเกี่ยวกับดาวเคราะห์นอกระบบ หน้าเหล่านี้ได้รับการปรับปรุงเป็นครั้งคราวตามเอกสารและการนำเสนอในงานประชุมวิชาการ
เว็บไซต์นี้เปิดในเดือนกุมภาพันธ์ 1995 โดยฌ็อง ชไนเดอร์ แห่งหอดูดาวปารีส นอกจากภาษาอังกฤษแล้ว ยังรองรับ ภาษาฝรั่งเศส สเปน โปรตุเกส เยอรมัน โปแลนด์ อิตาลี เปอร์เซีย อาหรับ รัสเซีย และ ญี่ปุ่น
สารานุกรมดาวเคราะห์นอกระบบมักได้รับการนำเสนอในเอกสาร และสื่อ ฐานข้อมูลดาราศาสตร์ SIMBAD ก็มีการลิงก์มายังสารานุกรมดาวเคราะห์นอกระบบด้วย
มายเนม
มายเนม (Myname; 마이네임; มักเขียนเป็น MYNAME) เป็นกลุ่มบอยแบนด์ชาวเกาหลีใต้ ก่อตั้งโดยฮวานฮีของฟลายทูเดอะสกายภายใต้เอชทูมีเดีย วงประกอบด้วยสมาชิกห้าคน: กอนอู, อินซู, เซยง, จุน.คิว และแชจิน วงเปิดตัวเมื่อวันที่ 27 ตุลาคม 2011 ด้วยดิจิทัลซิงเกิล "เมซซิจ" (Message)
นัจญ์รีจญ์ (ประเทศอียิปต์)
นัจญ์รีจญ์ (نجريج) เป็นหมู่บ้านในเขตผู้ว่าการอัลฆ็อรบียะฮ์ ประเทศอียิปต์ ตั้งอยู่ใกล้กับเมืองบัสยูน
เทศบาลตำบลคอนสวรรค์
เทศบาลตำบลคอนสวรรค์ เป็นองค์กรปกครองส่วนท้องถิ่นแห่งหนึ่งในอำเภอคอนสวรรค์ จังหวัดชัยภูมิโดยมีพื้นที่ที่ส่วนใหญ่เป็นที่ราบ มีเนินดินสูงเป็นบางแห่ง และพื้นที่บางหมู่บ้านอยู่ติดหนองน้ำ ประชากรส่วนใหญ่มีอาชีพเกษตรกรรม เลี้ยงสัตว์ค้าขาย รับจ้าง
ประวัติ
เทศบาลตำบลคอนสวรรค์ แรกเริ่มก่อเป็น สุขาภิบาลตำบลคอนสวรรค์ ต่อมาเมื่อวันที่ 25 เดือน พฤษภาคม พ.ศ. 2542 สุขาภิบาลตำบลคอนสวรรค์ ได้รับการเปลี่ยนแปลงฐานะจาก สุขาภิบาลเป็นเทศบาลตำบลคอนสวรรค์ มาจนปัจจุบัน
ยูเอสเอส แลงลีย์ (CV-1)
ยูเอสเอส แลงลีย์ (USS Langley) มีรหัสว่า CV-1 ต่อมาได้เปลี่ยนเป็น AV-3 เป็นเรือบรรทุกเครื่องบินลำแรกของกองทัพเรือสหรัฐอเมริกา ตั้งชื่อตามชื่อของแซมมวล เพียร์พอนด์ แลงลีย์ นักดาราศาสตร์และนักประดิษฐ์ชาวอเมริกัน
เดิมเรือลำนี้เป็นเรือบรรทุกสินค้า ชื่อ ยูเอสเอส จูปิเตอร์ (AV-3) ได้รับการดัดแปลงเป็นเรือบรรทุกเครื่องบินในปี ค.ศ. 1920 และได้รับการดัดแปลงอีกครั้งในปี ค.ศ. 1936 เพื่อใช้บรรทุกเครื่องบินทะเล พร้อมกับเปลี่ยนรหัสเป็น AV-3 ออกปฏิบัติการในสงครามมหาสมุทรแปซิฟิกในระหว่างสงครามโลกครั้งที่สอง
ยูเอสเอส แลงลีย์ (AV-3) ถูกโจมตีโดยเครื่องบินทิ้งระเบิดของกองทัพญี่ปุ่น บริเวณเกาะชวา เมื่อวันที่ 27 กุมภาพันธ์ ค.ศ. 1942 จนเสียหายอย่างหนัก และอัปปางลงด้วยตอร์ปิโดของเรือประจัญบานฝ่ายเดียวกัน เพื่อป้องกันไม่ให้ทหารญี่ปุ่นเข้ายึดเรือ
สโมสรฟุตบอลเดอะนิวเซนส์
สโมสรฟุตบอลเดอะนิวเซนส์แห่งออสเวสตรีทาวน์และคลันซันต์ฟรายด์ (The New Saints of Oswestry Town & Llansantffraid Football Club Clwb Pêl-droed y Seintiau Newydd) หรือเป็นที่รู้จักในชื่อ เดอะนิวเซนส์ หรือ ทีเอ็นเอส เป็นสโมสรฟุตบอลตัวแทนจากเมืองออสเวสตรีในมณฑลชรอปเชอร์ ประเทศอังกฤษ และหมู่บ้านคลันซันต์ฟรายด์-อัม-เมฮายน์ (Llansantffraid-ym-Mechain) ในมณฑลโพวิส ประเทศเวลส์ ซึ่งตั้งอยู่ห่างกัน 8 mi สโมสรนี้แข่งขันในเวลช์พรีเมียร์ลีก ในฤดูกาล 2018–19 เดอะนิวเซนส์ชนะเลิศติดต่อกันเป็นสมัยที่ 8 และสร้างสถิติเป็นสโมสรที่ชนะเลิศมากที่สุดคือ 13 สมัย
สโมสรนี้ก่อตั้งใน ค.ศ. 1959 ในชื่อสโมสรฟุตบอลคลันซันต์ฟรายด์ หลังจากนั้นใน ค.ศ. 1997 สโมสรได้เปลี่ยนชื่อเป็นสโมสรฟุตบอลโทเทิลเน็ตเวิร์กโซลูชันส์ตามชื่อผู้สนับสนุน ใน ค.ศ. 2003 สโมสรนี้ได้ยุบรวมกับสโมสรฟุตบอลออสเวสตรีทาวน์ และเปลี่ยนมาใช้ชื่อเดอะนิวเซนส์ซึ่งเป็นชื่อในปัจจุบันในอีกสามปีถัดมา
สนามเหย้าของทีเอ็นเอสคือพาร์กฮอลล์ในเมืองออสเวสตรี หลังจากย้ายจากสนามเดิมที่คลันซันต์ฟรายด์ใน ค.ศ. 2007 พาร์กฮอลล์รองรับผู้ชมได้ 2,034 คน โดยมีที่นั่งจำนวน 1,000 ที่นั่ง และมีแผนการที่จะขยายสนามให้รองรับผู้ชมได้ 3,000 ในอนาคต
คลันซันต์ฟรายด์
สโมสรเริ่มก่อตั้งโดยใช้ชื่อสโมสรฟุตบอลคลันซันต์ฟรายด์เพื่อเป็นตัวแทนของหมู่บ้านคลันซันต์ฟรายด์-อัม-เมฮายน์ ซึ่งเป็นหมู่บ้านเล็ก ๆ ใกล้ชายแดนติดต่อกับอังกฤษใน ค.ศ. 1959 และใช้สนามรีครีเอชันกราวด์ (Recreation Ground) เป็นสนามเหย้า คลันซันต์ฟรายด์เข้าแข่งขันในมอนต์โกเมอรีเชอร์อเมเจอร์ฟุตบอลลีก ซึ่งเป็นลีกฟุตบอลระดับสี่ของเวลส์ในขณะนั้น คลันซันต์ฟรายด์ชนะเลิศจำนวน 7 ครั้ง เมื่อสิ้นสุดฤดูกาล 1989–90 คลันซันต์ฟรายด์ได้รับเลือกให้เข้าสู่เซ็นทรัลเวลส์ลีก (หรือมิดเวลส์ลีกในปัจจุบัน) พวกเขาแข่งขันเพียงฤดูกาลเดียวก็ได้ตำแหน่งรองชนะเลิศและเลื่อนชั้นสู่คัมรีอัลไลอันซ์ หลังจากนั้นพวกเขาก็ประสบความสำเร็จต่อเนื่อง โดยในฤดูกาล 1992–93 พวกเขาได้เลื่อนชั้นสู่ลีกสูงสุดในฐานะทีมชนะเลิศของคัมรีอัลไลอันซ์ และชนะเลิศการแข่งขันเวลช์อินเทอร์มิเดียตคัพด้วย
โทเทิลเน็ตเวิร์กโซลูชันส์
คลันซันต์ฟรายด์ชนะเลิศเวลช์คัพใน ค.ศ. 1996 และได้สิทธิ์เข้าแข่งขันยูฟ่าคัพวินเนอร์สคัพเป็นครั้งแรก ในช่วงเวลานั้น บริษัทโทเทิลเน็ตเวิร์กโซลูชันส์ซึ่งเป็นบริษัทคอมพิวเตอร์ที่ตั้งอยู่ในเมืองออสเวสตรีได้เสนอข้อตกลงเป็นผู้สนับสนุนมูลค่า 250,000 ปอนด์แลกกับการพ่วงชื่อบริษัทเข้าไปในชื่อสโมสรเป็นสโมสรฟุตบอลโทเทิลเน็ตเวิร์กโซลูชันส์ คลันซันต์ฟรายด์ ในรอบคัดเลือกพวกเขาจับสลากพบกับรุคคอร์ซุฟซึ่งเป็นทีมชนะเลิศฟุตบอลถ้วยจากโปแลนด์ พวกเขาเสมอ 1–1 ที่เวลส์ก่อนจะแพ้ 5–0 ที่โปแลนด์ ในปีถัดมาพวกเขาเปลี่ยนชื่อเหลือเพียงสโมสรฟุตบอลโทเทิลเน็ตเวิร์กโซลูชันส์เท่านั้น ซึ่งทำให้เป็นสโมสรแรกในสหราชอาณาจักรที่ตั้งชื่อโดยใช้ชื่อผู้สนับสนุนเท่านั้น และนับแต่นั้นมาพวกเขายังได้เข้าแข่งขันฟุตบอลระดับทวีปยุโรปอีกหลายครั้ง การแข่งขันฟุตบอลถ้วยยุโรปนัดเหย้าของพวกเขามักจะใช้สนามของสโมสรอื่นที่อยู่บริเวณใกล้เคียงเช่นนิวทาวน์หรือเรกซัมเนื่องจากรีครีเอชันกราวด์ซึ่งเป็นสนามเหย้าจริงของพวกเขาเองนั้นไม่ผ่านมาตรฐานของยูฟ่า ในการแข่งขันกับแมนเชสเตอร์ซิตีใน ค.ศ. 2003 พวกเขาใช้มิลเลนเนียมสเตเดียมที่คาร์ดิฟฟ์ซึ่งมีความจุ 72,000 ที่นั่งเป็นสนามเหย้า
ยุบรวมกับออสเวสตรีทาวน์
ในฤดูร้อน ค.ศ. 2003 ผู้ถือหุ้นของสโมสรฟุตบอลออสเวสตรีทาวน์เข้าประชุมร่วมกับทีเอ็นเอสเพื่อเจรจาการยุบรวมทีม แม้ว่าผู้ถือหุ้นบางส่วนจะไม่ทราบเรื่องนี้ก็ตาม ออสเวสตรีทาวน์ซึ่งมีฐานะทางการเงินด้อยกว่านั้นอยู่ไม่ไกลจากทีเอ็นเอสนัก และแข่งขันในลีกของเวลส์เช่นกันแม้ว่าจะตั้งอยู่ในมณฑลชรอปเชอร์ในประเทศอังกฤษก็ตาม สมาคมฟุตบอลเวลส์ได้รับรองการรวมทีมในวันที่ 14 สิงหาคม ค.ศ. 2003 แม้ว่าเดิมทีเดียวนั้นยูฟ่าไม่เห็นด้วยกับการยุบรวมทีมที่อยู่ในคนละประเทศกัน แต่ยูฟ่าก็รับรองในเวลาต่อมา
ในช่วงปิดฤดูกาลก่อนเริ่มฤดูกาล 2005–06 หลังจากที่ยูฟ่าไม่อนุมัติให้ลิเวอร์พูลซึ่งชนะเลิศยูฟ่าแชมเปียนส์ลีกเข้าแข่งขันในฤดูกาลถัดไป ทีเอ็นเอสได้เสนอตัวแข่งขันกับลิเวอร์พูลแบบนัดเดียวเพื่อชิงสิทธิ์เข้าแข่งขันรอบคัดเลือกรอบแรก หลังจากที่ยูฟ่าได้ตกลงให้ลิเวอร์พูลเข้าแข่งขันในรอบคัดเลือกรอบแรกได้ ทีเอ็นเอสและลิเวอร์พูลก็จับสลากได้พบกันเอง โดยการแข่งขันนัดแรกที่แอนฟีลด์ ลิเวอร์พูลเป็นฝ่ายชนะ 3–0 จากแฮตทริกของสตีเวน เจอร์ราร์ด นัดที่สองซึ่งแข่งขันที่เรกซัมนั้น จีบรีล ซีเซทำประตูขึ้นนำก่อนที่เจอร์ราร์ดซึ่งเปลี่ยนตัวลงมาทำเพิ่มได้อีกสองประตู ทำให้ลิเวอร์พูลชนะด้วยผล 3–0 เช่นกัน แม้ว่าทีเอ็นเอสจะเป็นฝ่ายแพ้ในการแข่งขันก็ยังได้รับการยกย่อง โดยเฉพาะเจอราร์ด โดเฮอร์ตี ผู้รักษาประตูชาวไอร์แลนด์เหนือซึ่งราฟาเอล เบนิเตซได้ยกย่องว่าเป็นผู้เล่นที่ดีที่สุดในการแข่งขันทั้งสองนัด
เดอะนิวเซนส์
ต้น ค.ศ. 2006 บริติชเทเลคอมได้เข้าควบรวมกิจการของโทเทิลเน็ตเวิร์กโซลูชันส์ ซึ่งทำให้ข้อตกลงการเป็นผู้สนับสนุนสิ้นสุดลงเมื่อจบฤดูกาล 2005–06 และจำเป็นต้องหาชื่อใหม่ในการแข่งขันฤดูกาลถัดไป ซึ่งพวกเขาตกลงกันได้ว่าจะใช้ชื่อ "เดอะนิวเซนส์" ซึ่งสอดคล้องกับประวัติศาสตร์ของทั้งสองสโมสรที่ควบรวมกันก่อนหน้านี้ โดยคลันซันต์ฟรายด์มีฉายาว่า "เดอะเซนส์" มาก่อน ในขณะที่ประวัติศาสตร์ของเมืองออสเวสตรีเองก็เกี่ยวข้องกับออสวอลด์แห่งนอร์ทัมเบรียซึ่งต่อมาได้รับการยกย่องเป็นนักบุญออสวอลด์ นอกจากนี้ชื่อใหม่ยังสอดคล้องกับอักษรย่อ "ทีเอ็นเอส" ของชื่อทีมในขณะนั้นด้วย ตราใหม่ของสโมสรได้ออกแบบให้มีรูปสัตว์สองตัว ได้แก่มังกรซึ่งสื่อถึงคลันซันต์ฟรายด์ในเวลส์ และสิงโตซึ่งสื่อถึงออสเวสตรีในอังกฤษ
วันที่ 10 กุมภาพันธ์ ค.ศ. 2010 สำนักข่าวบีบีซีรายงานว่าเดอะนิวเซนส์ได้แจ้งขอใช้สนามเดวาสเตเดียมซึ่งเป็นสนามของสโมสรเชสเตอร์ซิตีเพื่อแข่งขันในฤดูกาล 2010–11 หลังจากไม่ได้รับอนุมัติงบประมาณสำหรับการสร้างอัฒจันทร์ใหม่ขนาด 1,000 ที่นั่งที่พาร์กฮอลล์ ซึ่งในขณะนั้นสโมสรเชสเตอร์ซิตีเองก็ประสบปัญหาทางการเงินเช่นกัน เดวาสเตเดียมนั้นตั้งคร่อมเขตแดนระหว่างอังกฤษและเวลส์ โดยอัฒจันทร์และพื้นสนามตั้งอยู่ในเวลส์ ในขณะที่อาคารสำนักงานของสโมสรอยู่ในอังกฤษ และเชสเตอร์ซิตีเองก็สังกัดอยู่กับสมาคมฟุตบอลอังกฤษ อย่างไรก็ตาม การเจรจาไม่เป็นผลสำเร็จ เชสเตอร์ซิตีล้มละลายในเวลาต่อมา และเดอะนิวเซนส์ยังคงใช้สนามพาร์กฮอลล์ตามเดิมในฤดูกาลถัดมา
เดอะนิวเซนส์ชนะเลิศเวลช์พรีเมียร์ลีกในฤดูกาล 2009–10 และเข้าแข่งขันยูฟ่าแชมเปียนส์ลีก ฤดูกาล 2010–11 ในรอบคัดเลือก โดยจับสลากได้พบกับโบฮีเมียนส์จากสาธารณรัฐไอร์แลนด์ซึ่งชนะเลิศลีกของไอร์แลนด์พรีเมียร์ดิวิชันในรอบคัดเลือกรอบที่สอง โดยถึงแม้ว่าการแข่งขันนัดแรกที่ดาลีเมาต์พาร์ก กรุงดับลิน โบฮีเมียนส์จะเอาชนะไปได้ 1–0 ในวันที่ 13 กรกฎาคม แต่เดอะนิวเซนส์กลับมาเอาชนะได้ที่พาร์กฮอลล์ด้วยผล 4–0 และชนะด้วยผลประตูรวม 4–1 ซึ่งเป็นการชนะครั้งแรกในฟุตบอลถ้วยระดับทวีปนับตั้งแต่เข้าแข่งขันครั้งแรกใน ค.ศ. 1996 แพต เฟนลอน ผู้จัดการสโมสรโบฮีเมียนส์ได้ตำหนิผลงานของลูกทีมว่า "น่าอับอาย" และ "ทำให้สโมสร ลีก และประเทศเสียชื่อเสียง" ซึ่งผลการแข่งขันครั้งนั้นถือเป็นหนึ่งในผลการแข่งขันฟุตบอลถ้วยยุโรปที่แย่ที่สุดของโบฮีเมียนส์ในรอบ 40 ปี เดอะนิวเซนส์ผ่านเข้ารอบไปพบกับอันเดอร์เลคต์ซึ่งชนะเลิศจากเบลเจียนเฟิสต์ดิวิชัน เอ โดยแพ้ทั้งสองนัดด้วยผลรวม 6–1 และผ่านเข้าไปแข่งขันกับซีเอสเคเอ โซเฟียจากบัลแกเรียในรอบคัดเลือกยูโรปาลีกก่อนจะแพ้ด้วยผลรวม 5–2
ในฤดูกาลถัดมา เดอะนิวเซนส์ในฐานะรองชนะเลิศเวลช์พรีเมียร์ลีกได้ผ่านเข้าสู่รอบคัดเลือกยูโรปาลีก โดยเอาชนะคลิฟตันวิลล์จากไอร์แลนด์เหนือด้วยผลรวม 2–1 ในรอบแรกก่อนจะแพ้มีจือแลนจากเดนมาร์กด้วยผลรวม 8–3 ในรอบถัดมา
วันที่ 30 ธันวาคม ค.ศ. 2016 เดอะนิวเซนส์ชนะเคฟเวน ดรูอิดส์ 2–0 ซึ่งเป็นการชนะครั้งที่ 27 ติดต่อกัน และกลายเป็นสโมสรในลีกสูงสุดที่ชนะติดต่อกันมากที่สุดในโลก โดยทำลายสถิติเดิมของอายักซ์ที่ทำไว้ 26 นัดระหว่างทศวรรษ 1970 แต่สถิติของพวกเขาหยุดลงเพียง 27 นัดหลังจากที่เสมอกับนิวทาวน์ 3–3 ในการแข่งขันนัดถัดมา
วันมาเลเซีย
วันมาเลเซีย ตรงกับวันที่ 16 กันยายนของทุกปี กำหนดขึ้นเพื่อเฉลิมฉลองการจัดตั้งสหพันธรัฐมาเลเซียเมื่อวันที่ 16 กันยายน ค.ศ. 1963 เป็นสัญลักษณ์ของการรวมตัวกันระหว่างมาลายา บอร์เนียวเหนือ (ปัจจุบันคือซาบะฮ์) ซาราวัก และสิงคโปร์เพื่อตั้งมาเลเซีย สหพันธรัฐใหม่นี้มีแผนจัดตั้งขึ้นในวันที่ 1 มิถุนายน ค.ศ. 1963 แต่ภายหลังถูกเลื่อนออกไปเป็นวันที่ 31 สิงหาคม ค.ศ. 1963 เพื่อให้ตรงกับวันฮาริ เมอเดกา หรือวันประกาศอิสรภาพ ปีที่หก หลายประเด็นเกี่ยวข้องกับการคัดค้านของอินโดนีเซียและฟิลิปปินส์ต่อการตั้งมาเลเซียชะลอการประกาศเป็นวันที่ 16 กันยายนของปีเดียวกัน การชะลอดังกล่าวยังมีขึ้นเพื่อให้คณะสหประชาชาติมีเวลาดำเนินการลงประชามติในบอร์เนียวเหนือ และซาราวักว่าด้วยการเข้าร่วมสหพันธรัฐใหม่ของทั้งสองรัฐ
การตั้งมาเลเซียเป็นไปได้ผ่านการประกาศใช้ร่างพระราชบัญญัติมาเลเซีย ต่อรัฐสภามาเลเซียเมื่อวันที่ 9 กรกฎาคม ค.ศ. 1963 และได้รับพระบรมราชานุญาตจากยังดีเปอร์ตวนอากงเมื่อวันที่ 29 สิงาหคม ค.ศ. 1963
ก่อนหน้าการตั้งมาเลเซีย ซาราวักได้รับการบริหารชั่วคราวเมื่อวันที่ 22 กรกฎาคม ค.ศ. 1963 ขณะที่สิงคโปร์และบอร์เนียวเหนือเริ่มการบริหารชั่วคราวจากสหราชอาณาจักรเมื่อวันที่ 31 สิงหาคม ค.ศ. 1963 ตรงกับวันครบรอบ 6 ปี การประกาศเอกราชมาเลเซีย
วันที่ 16 กันยายน เป็นวันหยุดราชการของสหพันธรัฐมาตั้งแต่ ค.ศ. 2010
เนเฟอร์
อักษรอียิปต์โบราณที่มีความหมายว่า "สมบูรณ์แบบ, พร้อมสรรพ" (และพร้อมความหมายเพิ่มเติมว่า "เหมาะสม, น่าพอใจ, ดี, สวยงาม") ในรายการสัญลักษณ์ของการ์ดิเนอร์เป็นสัญลักษณ์หมายเลข F35 และค่าการออกเสียงของคำดังกล่าวคือ nfr พร้อมการออกเสียงสัทอักษรสากลที่สร้างขึ้นใหม่คือ และการเปล่งเสียงแบบอียิปต์ดั้งเดิมคือ nefer
อักษรอียิปต์โบราณและสัญลักษณ์
อักษรอียิปต์โบราณแบบไตรอักษรหมายเลข F35 ('nfr') ในบางครั้งจะได้รับการอธิบายว่าเป็นสัญลักษณ์รูปพิณ แต่อย่างไรก็ตาม นักไอยคุปต์วิทยาในปัจจุบันไม่ถือว่าการอธิบายดังกล่าวน่าจะเป็นไปได้อีกต่อไป เนื่องจากแทนที่จะเป็นสัญลักษณ์รูปพิณ แต่กลับเป็นสัญลักษณ์รูปหัวใจและหลอดลม ซึ่งเดิมอาจจะเป็นหลอดอาหารและหัวใจ ลายเส้นของหลอดลมปรากฏเฉพาะในอักษรอียิปต์โบราณในช่วงสมัยราชอาณาจักรเก่าแห่งอียิปต์ ส่วนล่างของสัญลักษณ์ ซึ่งเห็นได้ชัดเจนเสมอว่าสัญลักษณ์รูปหัวใจ เพราะเป็นเครื่องหมายที่ชัดเจนตามรูปแบบของหัวใจของแกะ
การใช้สัญลักษณ์
คำว่า nfr ปรากฏอยู่ร่วมในหลายชื่อในสมัยอียิปต์โบราณ ตัวอย่างเช่น เนเฟอร์ติติ, เนเฟอร์ทาริ และเนเฟอร์โฮเทป
นักวิชาการบางคนเสนอว่ามันถูกใช้ในวงการการก่อสร้างของอียิปต์โบราณ โดยที่ 'nfrw' ใช้เพื่อหมายถึง 'ระดับศูนย์' ของโครงสร้างอาคาร และในด้านการบัญชีโดยที่ 'nfr' จะหมายถึง ยอดคงเหลือเป็นศูนย์
เทศบาลตำบลบ้านแก้ง
เทศบาลตำบลบ้านแก้ง สามารถหมายถึง
ประเทศเลบานอนในโอลิมปิกฤดูหนาว 2022
ประเทศเลบานอน จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเลบานอนเป็นตัวแทนประเทศเลบานอนในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
การเข้าป้อม
การเข้าป้อม หรือ การเดินเข้าป้อม (castling) เป็นการเดินในเกมหมากรุกสากล ระหว่างขุนกับเรือในตำแหน่งแรกเริ่มของผู้เล่น ซึ่งเป็นการเคลื่อนที่ของหมากรุก 2 ตัวในตาเดียวกัน และเป็นการย้ายไปข้างหนึ่งนอกเหนือจากม้าที่สามารถ"กระโดดข้าม"กันได้
การเข้าป้อม ประกอบด้วยการย้ายขุนสองช่องไปทางที่มีเรือในแถวแรกของผู้เล่น จากนั้นก็ย้ายเรือไปยังช่องที่ขุนได้ข้ามมา การเข้าป้อมสามารถทำได้เฉพาะก็ต่อเมื่อตัวขุนไม่ยังเคยขยับ, เรือที่จะสับยังไม่เคยขยับ, ช่องระหว่างขุนและเรือไม่มีตัวใดขวาง, ตัวขุนยังไม่ถูกรุก และขุนจะไม่ข้ามฝั่งหรือจบในช่องที่มันถูกรุก การเข้าป้อมเป็นหนึ่งในกติกาหมากรุกสากล รวมถึงเป็นเทคนิคการย้ายขุน
การบันทึกหมากสำหรับการเข้าป้อม ทั้งระบบเชิงพรรณนาและเชิงพีชคณิต คือ 0-0 ร่วมกับเรือฝั่งคิง และ 0-0-0 ร่วมกับเรือฝั่งควีน ส่วนในบันทึกเกมแบบพกพา จะใช้ O-O และ O-O-O แทน การเข้าป้อมฝั่งคิงบางครั้งเรียกการเข้าป้อมระยะใกล้ และการเข้าป้อมฝั่งควีนบางครั้งเรียกการเข้าป้อมระยะไกล – ความแตกต่างขึ้นอยู่กับว่าเรือจะเคลื่อนที่ระยะใกล้ (สองช่องสี่เหลี่ยม) หรือระยะไกล (สามช่องสี่เหลี่ยม)
การเข้าป้อมได้รับการเพิ่มลงในหมากรุกยุโรปช่วงศตวรรษที่ 14 หรือ 15 และยังไม่ได้พัฒนาเป็นรูปแบบอย่างที่เห็นในปัจจุบันจนถึงศตวรรษที่ 17 ส่วนหมากรุกของเอเชียไม่ได้มีการเคลื่อนที่เช่นนี้
ริงดิอลาร์ม
"ริงดิอลาร์ม" (Ring the Alarm) คือเพลงแนวอาร์แอนด์บี-ฮิปฮอปโซล แต่งขึ้นโดยบียอนเซ่ โนวส์, Kasseem "Swizz Beatz" Dean, และ Sean Garrett สำหรับสตูดิโออัลบั้มชุดที่ 2 ของบียอนเซ่ บี'เดย์
"ริงดิอลาร์ม" ได้วางจำหน่ายโดยเป็นซิงเกิลที่สองจากอัลบั้มและก็ได้รับคำวิจารณ์ที่ต่างกันไป ซิงเกิลนี้เปิดตัวที่อันดับ 12 บนชาร์ตบิลบอร์ด ฮอต 100 ทำให้เป็นเพลงที่เปิดตัวสูงที่สุดในสหรัฐอเมริกาของบียอนเซ่  ต่อมาก็มาสามารถขึ้นไปที่อันดับสูงสุดที่อันดับ 11 ทำให้เป็นซิงเกิลเดี่ยวซิงเกิลแรกที่ไม่สามารถเข้าไปใน 10 อันดับแรกได้ และเป็นซิงเกิลที่ขึ้นชาร์ตได้ต่ำที่สุดอันดับ 2 ในอัลบั้ม บี'เดย์ เพลงนี้ได้รับการเสนอชื่อเข้าชิงรางวัลแกรมมี ครั้งที่ 49 มิวสิกวิดีโอของซิงเกิลนี้ ได้แรงบันดาลใจมาจากภาพยนตร์ในปี 2535 เรื่อง Basic Instinct
Burkholderia pseudomallei
Burkholderia pseudomallei (หรือ Pseudomonas pseudomallei) เป็นแบคทีเรียมแกรมลบ สองขั้ว (bipolar), แอรอบิก, เคลื่อนที่ได้ และเป็นทรงแท่ง (rod-shaped) อาศัยอยู่ในพื้นดิน และระบาดในระดับท้องถิ่นในภูมิภาคเขตร้อน และกึ่งเขตร้อนทั่วโลก โดยเฉพาะในประเทศไทย และออสเตรเลียเหนือ เชื้อนี้ติดต่อในมนุษย์และสัตว์ นำไปสู่โรคเมลิโออิโดซิส นอกจากนี้ยังมีการค้นพบว่าสามารถติดเชื้อในพืชได้เช่นกัน
B. pseudomallei มีความยาวประมาณ 2–5 μm และมีเส้นผ่านศูนย์กลางประมาณ 0.4–0.8 และสามารถเคลื่อนที่โดยการดันตัวเองได้โดยใช้แฟลกเจลลา แบคทีเรียนี้สามารถโตได้ในสิ่งแวดล้อมอาหารสังเคระห์รวมถึงกลุ่มที่ประกอบด้วยเบเทน กับ อาร์จีนีน
ในร่างกายมนุษย์ การเติบโตสูงสุดอยู่ที่อุณหภูมิประมาณ 40 °C ในสภาวะเป็นกรดเล็กน้อยถึงกลาง (pH 6.8–7.0) สายพันธุ์ส่วนใหญ่ของแบคทีเรียนี้สามารถเกิดการออกซิไดส์น้ำตาล ไม่ใช่การหมัก โดยไม่มีการผลิตก๊าส (โดยเฉพาะอย่างยิ่งกลูโคส กะบ กาแลกโทส; การเพาะเชื้ออื่น ๆ มีรายงานว่าสามารถเมทาบอไลส์มอลโทส กับ แป้ง ได้เช่นกัน) แบคทีเรียนี้สามารถผลิตได้ทั้งสารพิษแบบเอ็กโซ- และ เอ็นโดท็อกซิน หน้าที่ของการเกิดโรคจากสารพิษเหล่านี้ยังไม่เป็นที่เข้าใจประจักษ์ในทางวิชาการ
อัส อเวนทูร่าส เดอ กุ้ย อี เอสโตปา
อัส อเวนทูร่าส เดอ กุ้ย อี เอสโตปา (As Aventuras de Gui & Estopa) เป็นการ์ตูนทีวีแอนิเมชันของประเทศบราซิล ออกอากาศทางช่องการ์ตูนเน็ตเวิร์ค สร้างโดย มาเรียนา คัลตาบิอาโน ฉายตอนแรกเมื่อปี พ.ศ. 2552
เนื้อเรื่อง
การ์ตูนเป็นไปตามการผจญภัยของกุ้ยและเอสโตปา, หมาหนุ่มสองตัวและเพื่อนของพวกเขา โครเกเต้, ปิติบูโร, ฟีฟีเวลินญาและริบัลโด
รายชื่อตอน
รายชื่อตอนของ อัส อเวนทูร่าส เดอ กุ้ย อี เอสโตปา ทั้งหมดมี 5 ฤดูกาล และ 89 ตอน
การออกอากาศ
ในประเทศบราซิล ฉายรอบปฐมทัศน์เมื่อวันที่ พ.ศ. 2552 ในช่องการ์ตูนเน็ตเวิร์ค การ์ตูนยังออกอากาศมาในช่องทีวี คัลทูร่าเมื่อปี พ.ศ. 2555, ตูนแคสต์, บูมเมอแรงและกุลลิ บราซิลอีกด้วย
ในลาตินอเมริกา การ์ตูนถูกฉายรอบปฐมทัศน์ในเมื่อวันที่ 2 ธันวาคม พ.ศ. 2556 ในช่องตูนแคสต์ และบูมเมอแรง ฤดูกาลที่ 5 ฉายรอบปฐมทัศน์เมื่อวันที่ เมษายน พ.ศ. 2564 ในช่องบูมเมอแรง (ปัจจุบันเปลี่ยนเป็น การ์ตูนิโต)
ในประเทศแองโกลา, ประเทศโมซัมบิกและประเทศลักเซมเบิร์ก ออกอากาศมาในช่องกุลลิ บราซิล
โฟร์แชร์
ไฟล์สี่ประเภทหลักๆ ที่เว็บไซต์เก็บรักษา แบ่งปัน และค้นหา ได้แก่ วิดีโอ เพลง รูปภาพ และหนังสือ
การใช้งาน
โฟร์แชร์ อนุญาตให้ผู้ใช้ อัปโหลด และ ดาวน์โหลด ไฟล์ด้วย เว็บเบราว์เซอร์ ใดก็ได้ ผู้ใช้ที่ลงทะเบียนขั้นต้นจะสามารถอัปโหลดไฟล์ไปยังบัญชีของตนเองได้ 10240 MB และเมื่อทำการยืนยันการลงทะเบียนผ่านทางอีเมลเรียบร้อยแล้ว ผู้ใช้จะได้รับพื้นที่จัดเก็บไฟล์เพิ่มขึ้นเป็น 15 GB ในขณะที่ผู้ใช้ระดับพรีเมียมจะได้รับพื้นที่จัดเก็บไฟล์สูงสุด 100 GB
หลังจากที่อัปโหลดไฟล์เสร็จสมบูรณ์ ผู้ใช้จะได้รับ URL ที่ไม่ซ้ำกัน เพื่อให้บุคคลอื่นสามารถเข้ามา ดาวน์โหลด ไฟล์ดังกล่าวได้ เว็บไซต์จะเก็บรักษาไฟล์ที่ถูกอัพโ หลดไว้ ตราบเท่าที่ผู้ใช้ทำการล็อกอินเข้าสู่บัญชีของตนเองอย่างน้อย ทุกๆ 30 วัน หรือมีการดาวน์โหลดไฟล์ในบัญชีของผู้ใช้อย่างน้อย 1 ไฟล์ทุกๆ 30 วัน ในขณะที่บัญชีพรีเมียมจะไม่มีวันหมดอายุ ตราบใดที่ผู้ใช้ยังมีสถานะเป็นสมาชิกระดับพรีเมียมอยู่ ส่วนต่อประสานกับผู้ใช้จะคล้ายคลึงกับเมนูมาตรฐานของ windows explorer.
ผู้ใช้ที่ไม่ลงทะเบียนกับเว็บไซต์จะต้องรอคิวดาวน์โหลดไฟล์ 20 นาที (ไม่จำเป็นต้องกรอก CAPTCHA) และสามารถเริ่มการดาวน์โหลดไฟล์หลายไฟล์ได้พร้อมๆกัน
คุณสมบัติ
ผู้ใช้สามารถให้คะแนนไฟล์ (คะแนนสูงสุดคือ 5 ดาว) แบ่งปันไฟล์กับเว็บไซต์สื่อสังคมต่างๆ หรือแม้แต่แสดงความคิดเห็นเกี่ยวกับไฟล์ได้ ผู้ใช้แต่ละคนจะมีหน้าแสดงสถิติการทำกิจกรรมเป็นของตนเอง โดยผู้ใช้สามารถเข้าไปปรับแต่งรูปแบบของหน้าสถิติได้ตามต้องการ นอกจากนี้ ผู้ใช้ยังสามารถสมัครเป็นสมาชิกของบัญชีผู้ใช้อื่นๆ เพื่อติดตามเรื่องราวอัปเดตของผู้ใช้คนดังกล่าวได้อีกด้วย ซึ่งคุณสมบัตินี้ของเว็บไซต์จะคล้ายคลึงกับคุณสมบัติที่เห็นบนเฟสบุ๊ต และทวิตเตอร์
โฟร์แชร์มีระบบค้นหาไฟล์ ซึ่งทำให้ผู้ใช้สามารถเลือกรูปแบบไฟล์ที่ต้องการค้นหาได้ เช่น ไฟล์เสียง ไฟล์วิดีโอ ไฟล์กราฟิก ไฟล์บีบอัด ไฟล์ข้อความ ไฟล์โปรแกรม ไฟล์สำหรับโทรศัพท์มือถือ เป็นต้น
โฟร์แชร์เดสก์ทอป
โฟร์แชร์เดสก์ทอปคือโปรแกรมช่วยดาวน์โหลด/อัปโหลดที่รองรับการทำงานแบบ “ลากแล้วปล่อย” และเพิ่มทางเลือกพิเศษให้แก่เมนูมาตรฐานของ Windows ที่จะปรากฏเมื่อผู้ใช้ทำการคลิกขวาที่ไฟล์ โปรแกรมนี้ยังรองรับการอัปโหลดไฟล์แบบหลายไฟล์พร้อมๆ กัน การซิงค์ข้อมูล (ทำงานในโหมดเบต้า) รวมถึงการปกป้องไฟล์ด้วยรหัสผ่านซึ่งผู้ใช้สามารถเลือกใช้คุณสมบัตินี้หรือไม่ก็ได้ โดยโปรแกรมนี้จะสามารถใช้งานกับระบบปฏิบัติการ Microsoft Windows เท่านั้น
โฟร์แชร์ทูลบาร์
โฟร์แชร์ยังได้สร้างแถบเครื่องมือ (Toolbar) สำหรับ Internet Explorer Firefox. ขึ้นมาอีกด้วย แอปพลิเคชันนี้จะทำให้ผู้ใช้สามารถเข้าถึงบัญชี 4shared ของตนเอง ค้นหาไฟล์ และเข้าสู่เว็บไซต์สื่อสังคมต่างๆ ได้โดยตรง นอกจากนี้ 4shared Toolbar ยังทำผู้ใช้สามารถดูโทรทัศน์ดิจิตอล ฟังเพลงจากสถานีวิทยุ ตรวจสอบพยากรณ์อากาศในท้องถิ่นของตนเอง ฯลฯ
เงื่อนไขการใช้งานและนโยบายว่าด้วยการเก็บรักษาข้อมูลส่วนบุคคล
โฟร์แชร์ คือเครื่องหมายทางการค้าอย่างเป็นทางการ กิจกรรมทั้งหมดของผู้ใช้ 4shared จะได้รับการควบคุมดูแลตามเงื่อนไขการใช้งานและนโยบายว่าด้วยการเก็บรักษาข้อมูลส่วนบุคคลของ ปฏิบัติตาม Digital Millennium Copyright Act ("DMCA").
โฟร์แชร์ ร่วมมือกับ APCM – Associacao Anti-Pirataria Cinema e Musica, Gameloft GrayZone Inc (Rhino Entertainment, Warner Strategic Marketig), Kogan Page, Linotype GmbH, Pearson Education, Publishers-antipiracy.net, RIAA, Websheriff, Microsoft, Needlework Designers, Graf Records, FiveWin, ADM Records, MG/Curb Records, Cassandra Clare, Apple, ฯลฯ
โฟร์แชร์มอบบัญชีสำหรับจัดเก็บไฟล์ที่ถูกกฎหมายเท่านั้น ถึงแม้ว่า 4shared จะไม่มีหน้าที่ตรวจสอบเนื้อหาของไฟล์ในบัญชีผู้ใช้ แต่ 4shared ขอสงวนสิทธิ์ในการตรวจสอบไฟล์ใดๆ ที่ต้องสงสัยว่าละเมิดต่อเงื่อนไขการใช้งานของ 4shared รวมถึงการลบเนื้อหาที่มีลักษณะดังกล่าว และระงับหรือเพิกถอนบัญชีของผู้ใช้ที่ละเมิดสิทธิทรัพย์สินทางปัญญาของผู้อื่น หรือบัญชีของผู้ใช้ที่อาจทำให้โฟร์แชร์ต้องรับผิดทางแพ่งหรือทางอาญา
ภาษา
ภาษาที่ใช้งานในเว็บไซต์มี 15 ภาษา ได้แก่ อาหรับ จีน อังกฤษ ฝรั่งเศส อิตาลี ญี่ปุ่น เกาหลี มาเลเซีย โปแลนด์ โปรตุเกส รัสเซีย สเปน ไทย ตุรกี และเวียดนาม
กีวดง
กีวดง (牛丼) หรือ กีวเมชิ (牛飯) เป็นอาหารญี่ปุ่นที่ใช้เนื้อวัวและหัวหอมฝานบาง ๆ มาเคี่ยวในซอสที่มีรสเค็ม-หวาน (เช่น โชยุ) แล้ววางบนข้าวสวย ใส่ในชาม บางครั้งก็มีการใช้ชิราตากิมาตุ๋นเข้าไปด้วยกัน
อวสานสมุดมรณะ
อวสานสมุดมรณะ (ญี่ปุ่น: デスノート: The Last Name อังกฤษ: Death Note: The Last Name หรือ Death Note 2: The Last Name) เป็นภาพยนตร์ซึ่งมีต้นแบบมาจากการ์ตูนเรื่องเดธโน้ตมีชื่อเป็นภาษาอังกฤษว่า "The Last Name" โดยภาคนี้เป็นภาคที่สอง ภาคแรกมีชื่อว่า "สมุดโน้ตกระชากวิญญาณ" สร้างโดยวอร์เนอร์ บราเธอร์ส ผู้กำกับคือ ชูสึเกะ คาเนโกะ มีความยาว 141 นาที
เนื้อเรื่อง
เมื่อยางามิ ไลท์ (คิระ) ได้เข้ามาในการสืบสวนคดีคิระ เขาก็พยายามหาทางฆ่าแอล อีกด้านหนึ่ง อากาเนะ มิสะ ได้ถูกโจรไล่ตามฆ่า แต่ทันใดนั้น โจรคนนั้นก็ล้มตายลงเพราะอาการหัวใจวาย แล้วสมุดเดทโน้ตเล่มที่ 2 ก็ตกลงมา เมื่อมิสะได้หยิบสมุดเดทโน้ตเล่มนั้นขึ้นมา เธอก็เห็นเรม (ยมทูตของมิสะ) แล้วมิสะก็แลกดวงตายมทูตกับเรม แล้วตั้งตัวขึ้นมาเป็นคิระคนที่ 2 แล้วอัดเทปส่งให้ทางสถานีซากุระให้ฉายไปทั่วญี่ปุ่น มีตอนหนึ่ง เทปในนั้นได้บอกว่า หากคุณเป็นคิระ โปรดมาหาฉันที่สถานีซากุระด่วนด้วย ไลท์จึงอ้างว่าจะไปช่วยซายุให้พ้นจากอันตราย แล้วก็ไปกับยางามิ โซอิจิโร่ (พ่อของไลท์) พอไปถึง มิสะก็ใช้ดวงตายมทูตมองคนแล้วคนเล่า จนกระทั่งเจอกับยางามิ ไลท์ เมื่อมิสะมองไป ก็ไม่เห็นอายุขัยของไลท์ (ดวงตายมทูต สามารถมองเห็นชื่อและอายุขัยของคนได้ แต่จะไม่สามารถเห็นอายุขัยของคนที่ครอบครองเดทโน้ตได้) เธอจึงรีบหาข้อมูลจากมหาวิทยาลัยที่ไลท์เรียนอยู่ แล้วไปที่บ้านไลท์ ไลท์รู้ว่าหากใช้มิสะช่วยในการหาชื่อจริงของแอล แล้วตัวเขาเองจะสามารถฆ่าแอลได้ ส่วนทางมิสะก็ไม่ขัดขืนอยู่แล้ว เพราะเธอหลงรักไลท์ตั้งแต่ตอนที่เจอกันที่สถานี เรมบอกไลท์ไว้ว่าหากไลท์ทำให้มิสะตกอยู่ในอันตรายเมื่อไร เขาจะลงมือฆ่าไลท์ด้วยตัวของเขาเอง ไลท์จึงยอมเป็นแฟนกับมิสะ และจะพาเธอไปพบกับริวซากิให้เร็วที่สุด เช้าวันหนึ่ง แอลได้มาหาไลท์ขณะที่ไลท์เรียนอยู่ แล้วก็บอกว่า ชั้นจะติดตามนายไปตลอด จนกว่าชั้นจะแน่ใจว่านายไม่ใช่คิระ พอไลท์พาแอลมาข้างนอก มิสะก็มาเห็นไลท์พอดี จึงเดินมาหาไลท์ แล้วก็เปิดหน้ากากของแอลออก แล้วมิสะมิสะก็มองด้วยสีหน้าแปลกๆ แล้วถามว่าชื่อริวซากิหรอ แล้วแอลก็นำหน้ากากคืนมาแล้วก็ใส่ไว้ด้านข้าง แล้วผู้คนก็แห่กันมาดูมิสะมิสะ แล้วพอเธอจากไป แอลก็เดินออกไป แล้วไลท์ก็โทรหามิสะมิสะ   แต่เสียงของคนที่รับก็คือเสียงของริวซากิ แล้วไลท์ก็เดินมาหาแอล แล้วแย่งมือถือของมิสะมาไว้ในมือ
ทันใดนั้น ทางตำรวจสืบสวนคดีคิระ ได้โทรมาแจ้งแอลว่า ได้จับตัวมิสะมัดมือมัดเท้าปิดตาขังในห้องควบคุมตัวเรียบร้อยแล้ว เนื่องจากแอลเป็นคนสงสัยว่า มิสะมิสะคือคิระคนที่ 2 และคิระคนที่ 2 สามารถฆ่าคนได้โดยการมองเห็นหน้าตา หลังเลิกเรียน ไลท์รีบกลับไปบ้านแล้วได้พบกับเรม เพราะเรมขอให้มิสะมิสะถอนตัวจากการเป็นผู้ครอบครองเดธโน้ต แล้วเรมก็ต้องการที่จะฆ่าไลท์ แต่ไลท์บอกว่าหากเรมฆ่าตัวเขา แล้วมิสะรู้เข้า เธออาจจะเสียใจจนฆ่าตัวตายตามเลยก็ได้ เรมนิ่งเงียบไปสักพัก เรมจึงเล่าให้ไลท์ฟังว่า...เมื่อก่อน มียมทูตตนหนึ่งชื่อว่าเจรัซ เขาเฝ้ามองมิสะจากยมโลกลงมาทุกครั้ง จนกระทั่งวันหนึ่งชะตาของเธอใกล้จะถึงฆาต เจรัซจึงฆ่าคนที่จะทำร้ายมิสะมิสะด้วยเดทโน้ต แต่นั่นเป็นการยืดอายุขัยให้กับมิสะ ซึ่งนั่นเป็นการฝ่าฝืนกฎของยมทูต เจรัซจึงสลายกลายเป็นทรายไป แล้วก็มอบหน้าที่ให้เรมดูแลมิสะต่อไป แล้วไลท์ก็บอกว่า ถ้านายฆ่าชั้น เพื่อยืดอายุขัยให้กับมิสะ นายก็ต้องตายนี่ เรมบอกว่า ชั้นยอมตายได้ เพื่อมิสะมิสะ แล้วไลท์ก็บอกว่า การช่วยคนๆนึงน่ะ มันต้องใช้เวลา แล้วไลท์ก็โทรไปหาริวซากิ แล้วขอให้ตนได้เข้าไปในที่สืบสวนคดีด้วย และมีข้อแม้อย่างหนึ่งก็คือ จะให้แอลจับตนเข้าไปขังในห้องควบคุมตัว เพราะไลท์คิดว่าตัวเองน่าจะเป็นคิระ แต่ก่อนหน้านั้นไลท์ได้ฝังสมุดเดทโน้ตไว้ในป่า แล้วขอให้เรมนำเดทโน้ตของมิสะไปให้ผู้ที่น่าจะร่วมงานกับคิระได้มากที่สุด แล้วขอให้เรมตั้งกฎ (ปลอม) ใหม่ขึ้นมา 1 ข้อ นั่นคือกฎ 13 วัน ที่ว่า หากใครเขียนเดทโน้ตแล้วไม่เขียนต่ออีกเป็นเวลา 13 วัน คนผู้นั้นจะต้องตาย และเหตุที่ไลท์ต้องการให้แอลขังตัวเองไว้ในห้องควบคุม เพื่อแอลมาเจอเดทโน้ต จะได้ไม่สงสัยในตัวของมิสะกับไลท์ได้อีกต่อไป แล้วเรมก็จากไป ทางไลท์ได้บอกกับลุค (ยมทูตของไลท์) ว่า หากตนจะต้องการที่จะถอนตัวจากการครอบครองเดทโน้ต จะใช้คำว่าโยนทิ้งเท่านั้น  แล้วพอไลท์ไปถึง แอลก็สั่งให้ควบคุมตัวไลท์ไว้ จนกระทั่งขังไลท์ได้ในวันที่ 13 ไลท์ก็บอกลุคว่าโยนทิ้งแล้วลุคก็บินจากไป เมื่อมาถึงการควบคุมตัวมิสะวันที่ 23 และการควบคุมตัวไลท์ วันที่ 18 มีอาชญากรรมตายเพราะหัวใจวายเหมือนเดิมมาโดยตลอด
แล้วผู้หมวดก็บอกไลท์ว่าเขาและทุกคนได้ยินและได้เห็นสิ่งที่ไลท์ทำหมดแล้ว แล้วทุกคนก็มาสกัดไลท์ไว้ ส่วนมิสะมิสะก็โดนจับกุมตัวไว้ข้างหลัง แล้วไลท์ก็หันไปดู เขาก็เห็นว่าสมุดนั้นเป็นของปลอม แล้วแอลก็เดินลงมาแล้วบอกกับไลท์ว่า ผู้ที่สลับเดทโน้ตก็คือชั้น มิสะมิสะเขาไม่ได้หักหลังนายหรอก ไลท์พยายามพูดเกลี้ยกล่อมพ่อของเขา โดยที่กำลังหมุนนาฬิกา เพื่อจะเขียนชื่อทุกคนลงไปในเศษเดทโน้ตชิ้นเล็กๆ แต่มัดสึดะยิงปืนสกัดไว้ทัน แล้วพอไลท์กำลังจะวิ่งไปหยิบเศษเดทโน้ตเขาก็โดนยิงสกัดที่ขา จนล้มลงแล้วไลท์ก็เลยขอให้ลุคเขียนชื่อคนทุกคนในที่นี้ลงไปในเดทโน้ต แล้วลุคก็เขียนชื่อลงไป แต่ว่าพอไลท์ขอดู ลุคดันเขียนชื่อของไลท์ลงไป แล้วคราวนี้ลุคก็บอกว่าชั้นสนุกมามากพอแล้วแล้วลุคก็จากไป ทันใดนั้นไลท์ก็ตายเพราะอาการหัวใจวาย แล้วแอลก็เผาเดทโน้ตหลังจากนั้น ผ่านไป 23 วัน แอลนั่งเล่นหมากรุกพร้อมทั้งกินช็อกโกแลตอยู่คนเดียว แล้วผู้หมวดยางามิก็เดินเข้ามาขอบคุณแอลที่ได้ช่วยสืบคดีคิระให้ แล้วแอลก็บอกว่า เวลาของผมใกล้หมดแล้ว ผมอยากอยู่คนเดียวตามด้วยลาก่อน คุณยางามิ ผู้หมวดยางามิจึงแสดงความเคารพต่อแอลเป็นครั้งสุดท้าย แล้วเดินจากไป แล้วแอลก็ตายตามคิระไป
หนึ่งปีต่อมา ยางามิ ซายุ (น้องสาวของไลท์) ได้บอกว่า หลังจากไม่มีคีระ อาชญากรรมก็เพิ่มขึ้น ผู้หมวดยางามิ ก็กล่าวว่า แล้วลูกอยากให้คีระกลับมาเหรอ ซายุไม่อยากให้คีระกลับมา เพราะว่า คีระเป็นคนฆ่าพี่ไลท์ของหนู พร้อมกับร้องไห้
ปรัชญาซิกข์
ปรัชญาของศานาซิกข์ คือทฤษฎีพื้นฐานของศาสนาซิกข์ ซึ่งระบุไว้ในคุรุกรันตสาหิบ ซึ่งคือคัมภีร์ของศาสนาซิกข์
การปฏิบัติตามคำสอนของศาสนาซิกข์นั้นพัฒนาตนของศาสนิกชน ในคุรุกรันตสาหิบมีระบุพิธีกรรมและการปฏิบัติตนไว้ เช่น การท่องบทสวดนิตนีมทุกเช้า ในช่วงเวลาอมฤตเวลา การถือครองปัญจกการ์ (ก 5 ประการ) ในศาสนิกชนที่ผ่านพิธีปาหุลแล้ว การหลีกเลี่ยงจากปัญจโทษ และปฏิบัติตามปัญจธรรม ระลึกถึงพระผู้เป็นเจ้าเสมอทุกเวลา เป็นต้น
เอเซียไฟเบอร์
บริษัท เอเซียไฟเบอร์ จำกัด (มหาชน) (ASIA FIBER PUBLIC COMPANY LIMITED ชื่อย่อ:AFC) บริษัทดำเนินธุรกิจเป็นผู้ผลิตและผู้จำหน่ายผลิตภัณฑ์ไนล่อนทั้งชนิดเม็ดและเส้นใย เพื่อใช้เป็นวัตถุดิบในอุตสาหกรรมปั่นด้าย ทอผ้า และถักผ้า
การประกอบธุรกิจ
ดำเนินธุรกิจเป็นผู้ผลิตและผู้จำหน่ายผลิตภัณฑ์ในล่อนทั้งชนิดเม็ดและเส้นใย เพื่อใช้เป็นวัตถุดิบในอุตสาหกรรมปั่นด้าย ทอผ้า และถักผ้า โดยมีผลิตภัณฑ์และบริการหลักอยู่ 5 ประเภทด้วยกัน
ยุคออโรซีเรียน
ยุคออโรซีเรียน (Orosirian) เป็นยุคที่สามแห่งมหายุคแพลีโอโพรเทอโรโซอิก อยู่หลังยุคไรเอเซียนอยู่ก่อนยุคสตาทีเรียนอยู่ระหว่าง 2,050 ล้านปีมาแล้วถึง 1,800 ล้านปีมาแล้ว ในยุคนี้ยูแคริโอตยุคแรกมีอยู่ไม่มากในทะเล แต่จะมาแพร่พันธุในยุคสตาทีเรียน ในยุคนี้มียูแคริโอตยุคแรกเกิดขึ้นเมื่อต้นยุคแต่ปลายยุคเริ่มแพร่หลาย ไม่มีชีวิตที่มองเห็น และบนพื้นดินยังว่างเปล่า
สมาคมเราชาวพม่า
สมาคมเราชาวพม่า (တို့ဗမာအစည်းအရုံး, Dóbăma Ăsì-Ăyòun หรือ We-Burman’s Association) เป็นองค์กรของนักชาตินิยมในพม่า ก่อตั้งขึ้นเมื่อ พ.ศ. 2473 ต่อมาได้ขยายตัวเป็นศูนย์รวมของนักชาตินิยมที่เรียกตัวเองว่าทะขิ่น (MY သခင် sa.hkang,, ) ซึ่งชื่อนี้มาจากคำที่ชาวอังกฤษใช้ในสมัยอาณานิคม ในช่วงแรกทะขิ่นร่วมมือกับญี่ปุ่นเพื่อขับไล่อังกฤษ แต่ต่อมาเมื่อรู้ว่าญี่ปุ่นไม่ได้จริงใจกับพม่า กลุ่มทะขิ่นจึงรวมตัวกันจัดตั้งสันนิบาตเสรีชนต่อต้านฟาสซิสต์เพื่อร่วมมือกับฝ่ายสัมพันธมิตร บทบาทของสมาคมเราชาวพม่าจึงสิ้นสุดลง เป็นกลุ่มที่เน้นแนวคิดชาตินิยมพม่าและต่อต้านชาวอินเดียที่เข้ามาแย่งงานของชาวพม่า